पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। शहर में बीती रात अंधड़, तेज हवा व बारिश के बाद सिस्टम में फॉल्ट व ट्रिपिंग से गुल हुई बिजली सप्लाई कई इलाकों में शुक्रवार दोपहर तक भी बहाल नहीं हो सकी। जिन इलाकों में रात को बिजली सप्लाई बहाल हो गई थी, उनमें भी शुक्रवार को दिनभर मेंटीनेंस के नाम पर अघोषित बिजली कटौती कर दी। इससे उमस व गर्मी के कारण दिनभर लोगों को हाल - बेहाल रहा। बिजली कंपनी के कॉल सेंटरों व शिकायत केंद्रों पर बार - बार फोन करने के बाद भी लोगों को राहत नहीं मिली। हाल यह रहा कि अधिकांश इंजीनियरों ने लोगों को फोन ही रिसीव नहीं किए। ऐसे में लोग परेशान होते रहे।
लोगों ने बिजली सिस्टम की समय पर मेंटीनेंस नहीं करने व बिजली सप्लाई बहाल करने में कोताही बरतने वाले इंजीनियरों के खिलाफ कार्रवाई करने की मांग की है।
दूसरी ओर बिजली कंपनी के इंजीनियरों की दलील है कि तेज हवा, अंधड़ व बारिश प्राकृतिक आपदाएं है। इससे नहीं बचा जा सकता है, फिर बेहतर बिजली सप्लाई के लिए सिस्टम की मेंटीनेंस जारी है। रात तक अधिकांश इलाकों में बिजली सप्लाई नियमित कर दी जाएगी।
जहां कटौती नहीं, वहां बिजली की आंख मिचौली ने किया परेशान :
जिन इलाकों में बिजली कंपनी ने मेंटीनेंस के लिए बिजली कटौती नहीं की, उन इलाकों में भी वोल्टेज व लोड के कारण शुक्रवार को दिनभर बिजली की आंख मिचौली चलती रही। घरों में उमस व गर्मी के कारण बच्चों का हाल भी खराब रहा। हवा की गति धीमी और उमस ज्यादा होने के कारण बिना बिजली के लोग परेशान होते रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn